මෙම සේවාව ලයි-ෆයි යනුවෙන් නම් කර ඇත.වයි-ෆයි නමින් දැනට පවතින රැහැන් රහිත අන්තර්ජාල සේවාවට වඩා සිය ගුණයක් වේගවත් ලයි-ෆයි ක්‍රමයද රැහැන් රහිත අන්තර්ජාල පහසුකම් ලබාදෙන සේවාවකි.තත්පරයකට ගිගා බයිට් 1 ක ධාරිතාවයකින් යුතු වේගවත් අන්තර්ජාල සේවාවක් ලබාදෙන බව කියන ලයි-ෆයි තාක්ෂණය ස්කොට්ලන්තයේ එඩින්බර්ග් සරසවියේ මහාචාර්ය හැරල්ඩ් ලෑස් 2011 වසරේදී මුල්වරට හඳුන්වාදී ඇත.මහාචාර්ය ලෑස් සිදුකළ අත්හදා බැලීමකදී එක් එල්ඊඩී බල්බයකින් නිකුත් වන ආලෝකය ආධාරයෙන් සෙලියුලර් කුලුණකින් පිට කරන දත්තවලට වඩා වැඩි දත්ත ප්‍රමාණයක් හුවමාරු කළ හැකි බවද සොයාගෙන ඇත.